《又颂》
唐代·天然

丹霞有一宝，藏之岁月久。从来人不识，余自独防守。

山河无隔碍，光明处处透。体寂常湛然，莹澈无尘垢。

世间采取人，颠狂逐路走。余则为渠说，抚掌笑破口。

忽遇解空人，放旷在林薮。相逢不擎出，举意便知有。

作者简介：（739—824）唐僧。姓氏里居不详。少入法门，先参马祖道一，祖为立名天然。又师石头希迁禅师受戒法。居天台华顶三年，礼国一大师。宪宗元和中上龙门山，与庞居士、伏牛禅师为物外之交。曾于洛阳慧林寺燃木佛御寒，名震都下。十五年卜南阳丹霞山结庵。